Sphaeriestes

Sphaeriestes er en slekt av nebbiller som har den fremre delen av hodet trukket ut til en kort snute. Nebbillene er skogsinsekter, de fleste av artene lever i morken ved eller under bark, der de er rovdyr som blant annet jakter på barkbiller. Mange billegrupper har blitt flyttet ut og inn av denne familien, slik den her er avgrenset omfatter den familiene Dacoderidae, Inopeplidae og Othniidae.

Utseende 
Små til middelsstore, avlange nebbiller, glatte og blanke, kroppen med tydelig "midje" mellom dekkvingene og brystskjoldet. Oversiden er tydelig, spredt punktert, fargen som oftest mørk, gjerne med metallglans, noen deler ofte røde. Hodet er fremst trukket ut til en kort, flat snute. Kjevene (mandiblene) er fremoverrettede og ganske kraftige. Fasettøynene er små, runde og utstående. Antennene er 11-leddete, omtrent så lange som hodet og brystskjoldet til sammen, tykkere mot spissen, men vanligvis uten en klart avgrenset kølle. De er ikke knebøyde. Brystskjoldet (pronotum) er vanligvis omtrent så langt som bredt og mye smalere enn dekkvingene. Det har rundede sider og er bredest i den fremre halvdelen. På oversiden er det spredt, men tydelig punktert. Dekkvingene har markerte "skuldre" og er parallellsidige eller noe rundete på sidene. De har vanligvis tydelige punktrekker. Beina er slanke og middels lange, for- og mellomføttene er fire-leddete, bakføttene fem-leddete.

Levevis 
Nebbillene kan finnes under steiner, blant rusk og rask på bakken, eller på blomster, men de fleste artene er knyttet til død ved. De lever i morken ved eller under barken på døde trær. Både larvene og de voksne billene er rovdyr. De lever særlig av barkbiller. De er derfor å regne som nyttedyr i skogbruket, selv om de sjelden er så tallrike at de utgjør noen stor trussel mot barkbillebestandene.

Utbredelse 
Slekten er vidt utbredt i Holarktis og forekommer også i det sørlige Afrika.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga 
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien nebbiller, Salpingidae Leach, 1815
 Underfamilien Salpinginae Leach, 1815
 Slekten Sphaeriestes Stephens, 1831 
 Sphaeriestes aeratus (Mulsant, 1859)
 Sphaeriestes alternatus (LeConte, 1859)
 Sphaeriestes bimaculatus (Gyllenhal, 1810) - i Norge
 Sphaeriestes borbonicus Seidlitz, 1886
 Sphaeriestes castaneus (Panzer, 1796) - i Norge
 Sphaeriestes cribarius (Fairmaire, 1898)
 Sphaeriestes eichmanni Alekseev, 2019
 Sphaeriestes exsanguis (Abeille de Perrin, 1870)
 Sphaeriestes impressus (Wollaton, 1857)
 Sphaeriestes reyi (Abeille de Perrin, 1874) - i Norge
 Sphaeriestes sculptilis Fairmaire, 1868
 Sphaeriestes stockmanni (Biström, 1977) - i Norge
 Sphaeriestes tibialis (LeConte, 1866)
 Sphaeriestes virescens LeConte, 1850

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae. (Liste over Nordens biller). Helsinki.

Eksterne lenker 
 
 Fra Atlas of the Coleoptera of Russia, foto av K.V. Makarov:  Sphaeriestes stockmanni: . 

Nebbiller 
Biller formelt beskrevet i 1831
Dyr formelt beskrevet av James Francis Stephens